Սև կլանականը

«Սև կլանականը» (), ֆիլմ՝ նկարահանված ռեժիսոր Սպայք Լիի կողմից։ Հիմնված է Ռոն Ստալվորթի համանուն գրքի վրա, որը հրատարակվել է 2014 թվականին։ Ֆիլմի պրեմիերան կայացել է 2018 թվականին Կաննի 71-րդ կինոփառատոնում, որում ֆիլմն արժանացել է Գրան պրի մրցանակի։ Առաջադրված է նաև Օսկարի հետևյալ անվանակարգերում՝ «Լավագույն ֆիլմ», «Լավագույն ռեժիսուրա», «Երկրորդ պլանի լավագույն դերասան», «Լավագույն ադապտացված սցենար», Լավագույն երաժշտության համար» և «Լավագույն մոնտաժի համար»։

Ինչպես և Սպայք Լիի շատ այլ ֆիլմերը, այս ֆիլմի սյուժեն ևս շոշափում է ռասիզմի խնդիրը ԱՄՆ-ում։ Հիմնված է սևամորթ ոստիկանի և հրեական ծագում ունեցող զուգընկերոջ իրական պատմության վրա, որոնք մասնագիտական զոհողության եմ դիմում՝ արմատավորվելով «Կու-կլուքս-կլան» (ԿԿԿ) կազմակերպությունում և կործանելով այն։

Սյուժե 
20-րդ դարի 70-ական թվականներն են։ Ռոն Ստալվորթ անունով սևամորթ երիտասարդը աշխատանքի է տեղավորվում Կոլորադո Սպրինգս քաղաքի ոստիկանության արխիվում։ Չնայած նրան, որ ղեկավարությունը նրան լավ է վերաբերվում, սակայն ոչ բոլոր աշխատակիցներն են ջերմությամբ ընդունում։ Ռոնը կատարում է մի անհիմն արարք․ նա զանգում է «Կու-կլուքս-կլան» կազմակերպության տեղական բաժին և հայտարարում, որ ուզում է ընդունվել նրանց շարքերը, և ստանում է հարցազրույցի հրավեր։ Այնտեղ է ուղղորդվում նաև ազգությամբ հրեա դետեկտիվ Ֆլիպ Ցիմերմանը, որը բոլորին հավատացնում է, որ ինքը հրեա չէ և տանել չի կարողանում սևերին։ Վերջինս ևս դառնում է կազմակերպության անդամ։ Նա սկսում է կանոնավոր կերպով տապալել կազմակերպության պլանները։ Շուտով Ռոնը ծանոթանում է ակտիվիստուհի Պատրիսի հետ՝ կասկածելով, որ նրա դեմ ԿԿԿ-ի անդամները մահափորձ են նախապատրաստում։

Արտադրություն 

2015 թվականին սցենարիստներ Չարլի Վախթելն ու Դևիդ Ռաբինովիչը հայտնաբերում են նախկին ոստիկան Ռոն Ստալվորթի «Սև կլանականը» գիրքը։ Հեղինակից հարցազրույց վերցնելով՝ նրանք գրում են սցենարը, ապա հանձնում այն պրոդյուսերներ Շոն Ռեդիքին և Ռեյ Մանսֆիլդին։ Վերջիններս հանձնում են դա QC Entertainment ընկերությանը, որի հետ 2017 թվականին նկարահանել էին «Չքվի՛ր» ֆիլմը։ Այն կրկին համագործակցեց Blumhouse Productions և Monkeypaw Productions ընկերությունների հետ, որպեսզի իրականացնի նախագիծը։

Նույն տարվա սեպտեմբերին Սփայք Լին հաստատվեց որպես ռեժիսոր և Ջոն Դեյվիդ Վաշինգտոնը՝ որպես գլխավոր դերակատար։ Հաջորդ ամիս դերասանական կազմը համալրեցին Ադամ Դրայվերը, Լաուրա Հարիերը, Տոֆեր Գրեյսը և Քորի Հոուքինսը։ Նոյեմբերին միացան նաև Փոլ Ուոլթեր Հաուսերը, Յասպեր Պյաակյոնեն, Ռայան Էգգոլդը, իսկ մեկ ամիս անց՝ Էշլի Էթկինսոնը։

Ֆիլմի նկարահանումները սկսվել են 2017 թվականի հոկտեմբերին Նյու Յորք նահանգի Օսսինինգ քաղաքում։

Դերերում 

 Ջոն Դեյվիդ Վաշինգտոն — դետեկտիվ Ռոն Ստալվորտ
 Ադամ Դրայվեր — դետեկտիվ Ֆլիպ Ցիմերման
 Լորա Հարիեր — Պատրիս Դյումա
 Տոֆեր Գրեյս — Դևիդ Դյուկ
 Քորի Հուակինս — Կվամե Տուրե 
 Յասպեր Պյաակյոնեն — Ֆելիքս Քենդրիքսոն
 Փոլ Ուոլթեր Տրաուզեր — Ավեբգո
 Ռայան Էգգոլդ — Ուոլթեր Բրիչվեյ

Ծանոթագրություններ 

Ամերիկյան ֆիլմեր
Անգլերեն ֆիլմեր
Իրական դեպքերի հիման վրա նկարահանված ֆիլմեր
2018 ֆիլմեր
Ամերիկյան քրեական ֆիլմեր
Ամերիկյան քրեական դրամա ֆիլմեր
Ամերիկյան քրեական թրիլեր ֆիլմեր
Ամերիկյան քրեական կինոկատակերգություններ
Ֆիլմեր ռասիզմի մասին
Ամերիկյան կինոկատակերգություններ
Ամերիկյան թրիլեր ֆիլմեր
Ամերիկյան կենսագրական ֆիլմեր
Ամերիկյան դրամա ֆիլմեր
Ամերիկյան կատակերգական դրամա ֆիլմեր
Ֆիլմեր, որոնց գործողությունները տեղի են ունենում ԱՄՆ-ում
Legendary Pictures ֆիլմեր
Գրական ստեղծագործությունների էկրանավորումներ
Նյու Յորքում նկարահանված ֆիլմեր
Ամերիկյան պատմական ֆիլմեր